|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΔΗΜΟΣ ΜΟΣΧΑΤΟΥ - ΤΑΥΡΟΥ | | |  | Μοσχάτο: 2/11/2020 |
| Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝΤΜΗΜΑ ΕΣΟΔΩΝ | | |  |  |
| Ταχ. Δ/νση | : | Κοραή 36 & Αγ. Γερασίμου |  | ΠροςqΤον Πρόεδρο και τα μέλη τηςΟικονομικής Επιτροπής |
| Ταχ. Κώδ. | : | 183 45 |  |
| Τηλέφωνο | : | 213 2019625 |  |
| FAX | : | 210 9416154 |  |
|  |  |  |  |

**ΘΕΜΑ……: Λήψη απόφασης για τον καθορισμό του ύψους των τελών διαφήμισης οικονομικού έτους 2021.**

Κύριε Πρόεδρε,

Ως αρμόδιο όργανο σύμφωνα με τις διατάξεις του άρθρου 79 του Ν.3463/06, οι δημοτικές αρχές ρυθμίζουν θέματα της αρμοδιότητας τους εκδίδοντας τοπικές κανονιστικές αποφάσεις, στο πλαίσιο της κείμενης νομοθεσίας, με τις οποίες καθορίζουν μεταξύ άλλων, τους όρους και τις προϋποθέσεις επιβολής του τέλους διαφήμισης, εντός της εδαφικής περιφέρειας του Δήμου.

Σύμφωνα με τις διατάξεις των Ν. 1144/819 (ΦΕΚ 94Α/10-4-1981), Ν.1416/84(ΦΕΚ 18Α΄/21-2-1984), Ν.1491/84( ΦΕΚ 173Α’/13-11-1984), Ν.1900/90 (ΦΕΚ125Α΄/17-9-1990), Ν. 2130/93 (ΦΕΚ 62Α΄/23-4-1993), Ν. 2753/99(ΦΕΚ 249/Α’/17-11-1999), Ν. 2880/2001(ΦΕΚ 9Α’/30-1-2001), Ν. 2946/2001(ΦΕΚ 224Α’/8-10-2001), όπως ισχύει μετά την τροποποίηση του με το άρθρο 54 του Ν. 4735/20 (ΦΕΚ 197Α/12-10-2020) και την υπ΄αριθμ. απόφαση 46526/2020 (ΦΕΚ B΄3049/22-7-2020), επιβάλλεται υπέρ των Δήμων **τέλος**, για κάθε διαφήμιση, και καθορίζονται οι όροι και οι προϋποθέσεις της προβολής διαφημίσεων, που γίνεται με οποιονδήποτε τρόπο και μορφή, σε χώρους που ευρίσκονται, μέσα στα διοικητικά τους όρια. Περαιτέρω και σύμφωνα με τις διατάξεις του άρθρου 15 του Β.Δ. της 24/9-20/10/1958, όπως αυτό αντικαταστάθηκε από το άρθρο 5 του Ν.1900/90 και τροποποιήθηκε από το άρθρο 9 παρ. 6 του Ν.2880/01, και τις διατάξεις του Ν.2946/2001, οφείλετε να προβείτε στην λήψη απόφασης για τον καθορισμό του ύψους του τέλους διαφήμισης για το οικονομικό έτος **2021.**

Σύμφωνα επίσης, με το άρθρου 72 του Ν. 3852/10, όπως αντικαταστάθηκε με το άρθρο 40 του Ν. 4735/2020 (ΦΕΚ 197Α΄/12-10-2020),η Οικονομική Επιτροπή είναι αρμόδια να εισηγείται προς το δημοτικό συμβούλιο το σχέδιο των κανονιστικών αποφάσεων.

Επίσης, σύμφωνα με το άρθρο 11 του Ν.4623/19, ο κατά την παράγραφο 3 του άρθρου 65 του ν. 3852/2010 ορισμός φόρων, τελών, δικαιωμάτων και εισφορών πραγματοποιείται σύμφωνα με το σχέδιο της οικονομικής επιτροπής και τις τυχόν εναλλακτικές προτάσεις που συντάσσονται και κατατίθενται από τους επικεφαλής των παρατάξεων. Οι τυχόν εναλλακτικές προτάσεις συνοδεύονται από εισήγηση της οικονομικής υπηρεσίας. Κατά τη σύνταξη των προτάσεων από τις ενδιαφερόμενες παρατάξεις, οι αρμόδιες υπηρεσίες του δήμου παρέχουν κάθε σχετικό στοιχείο. Ως εγκεκριμένη θεωρείται η πρόταση που συγκεντρώνει την απόλυτη πλειοψηφία των παρόντων μελών του δημοτικού συμβουλίου. Αν καμία πρόταση δεν συγκεντρώσει την απόλυτη πλειοψηφία των παρόντων μελών του συμβουλίου, η ψηφοφορία επαναλαμβάνεται μεταξύ των δύο πρώτων σε ψήφους προτάσεων και θεωρείται εγκεκριμένη η πρόταση που λαμβάνει τις περισσότερες ψήφους επί των παρόντων.

**Λαμβάνοντας υπόψη τα ανωτέρω, παρακαλούμε την Οικονομική Επιτροπή να προβεί σε λήψη απόφασης σχετικά με την εισήγηση προς το Δ.Σ. για τον καθορισμό του ύψους του τέλους διαφήμισης για το οικονομικό έτος 2021.**

Ο συντελεστής του τέλους καθορίζεται με απόφαση του Δημοτικού Συμβουλίου κατά περιοχή και κατά κατηγορία διαφήμισης, μεταξύ του κατωτάτου και του ανωτάτου ορίου που προβλέπουν ανά κατηγορία οι σχετικές διατάξεις. Σύμφωνα με τα ανωτέρω, οι συντελεστές του τέλους διαφήμισης, είχαν καθοριστεί με την υπ΄ αριθμ. 259/18-11-2019, απόφαση του Δημοτικού Συμβουλίου, για τον καθορισμό του ύψους των τελών οικονομικού έτους 2020 και ενεκρίθη από την Αποκεντρωμένη Διοίκηση Αττικής, ως εξής:

# Κατηγορία Α

Για διαφημίσεις που αναγράφονται ή αναρτώνται ή επικολλούνται :

α) Μέσα σε μόνιμα και σταθερά ή προσωρινά και κινητά πλαίσια, τα οποία τοποθετούνται σε πλατείες, οδούς, δημόσιους και κοινόχρηστους γενικά χώρους, που καθορίζονται με απόφαση του Δημοτικού Συμβουλίου.

β) Στις περιφράξεις ακαλύπτων χώρων και ανεγειρόμενων ή εγκαταλειμμένων οικοδομών, με συναίνεση του ιδιοκτήτη ή νομέα ή του διαχειριστή αυτών.

γ) Σε χώρους σιδηροδρομικών, λιμενικών σταθμών, καθώς και σε χώρους σταδίων και γηπέδων, που καθορίζονται από την διοίκηση των φορέων.

δ) Μέσα σε καταστήματα, κινηματογράφους, θέατρα και άλλους δημόσιους χώρους και

ε) Σε περίπτερα, στέγαστρα αφετηριών και στάσεων αναμονής επιβατών λεωφορείων.

στ) Σε πρατήρια υγρών καυσίμων.

Ο συντελεστής του τέλους διαφήμισης της κατηγορίας **Α**, καθορίζεται βάσει της επιφάνειας του διαφ/κού πλαισίου, **ανά μ2 εβδομαδιαίως**.

**Κατηγορία Β**

(α) Για διαφημίσεις φωτεινές σε στέγες ή δώματα, καθώς και για διαφημίσεις που γίνονται με ηλεκτρικές εφημερίδες, το έτος ανά μ2.

(β) Για φωτεινές σε οποιουσδήποτε άλλους χώρους, συμπεριλαμβανομένων και των πρατηρίων υγρών καυσίμων.

(γ) Για μη φωτεινές ή φωτιζόμενες, σε στέγες ή δώματα.

Ο συντελεστής του τέλους διαφήμισης της κατηγορίας **Β**, καθορίζεται βάσει της επιφάνειας του διαφ/κού πλαισίου, **ανά μ2 ετησίως.**

Τα παραπάνω τέλη, δεν επιβάλλονται εκ νέου, όταν μεταβάλλεται εντός του έτους το διαφημιστικό μήνυμα.

# Κατηγορία Γ

# Για διαφημίσεις που γίνονται μέσα στα οχήματα σιδηροδρόμων, τροχιοδρόμων, ηλεκτροκινήτων αυτοκινήτων και κάθε τύπου οχήματα δημόσιας χρήσης ή στην εξωτερική επιφάνεια αυτών, διαστάσεων μέχρι 30 Χ 50 cm (1,50 m2).

Το τέλος διαφήμισης της κατηγορίας αυτής ορίζεται από 0,41 έως 2,05 ΕΥΡΩ **μηνιαίως,** ανεξάρτητα από τις ημέρες χρησιμοποίησης. Για διαφημίσεις της κατηγορίας αυτής μεγαλύτερων διαστάσεων, καταβάλλεται ανάλογο πολλαπλάσιο τέλος. Δικαιούχος του τέλους είναι ο Δήμος όπου η έδρα της επιχείρησης του οχήματος.

# Κατηγορία Δ

Για διαφημίσεις που γίνονται σε ημερολόγια, δώρα, έντυπα κάθε είδους, παραστάσεις ή λέξεις σε αυτοκόλλητα ή είδη με διαφημιστικές παραστάσεις ή λέξεις και για διαφημίσεις που γίνονται από αέρος με οποιονδήποτε άλλον τρόπο, όπως επίσης και η προβολή προϊόντων, σε χώρους καταστημάτων, το τέλος ορίζεται, **σε ποσοστό 2% επί της δαπάνης της διαφήμισης.** Σαν δαπάνη διαφήμισης λογίζεται το ποσόν που καταβάλλεται, από τον διαφημιζόμενο, για την διενέργεια της διαφήμισης, στο οποίο περιλαμβάνεται και οποιαδήποτε άλλης φύσεως δαπάνη, που έγινε χάριν της διαφήμισης. Η απόδοση του επιβαλλόμενου τέλους της κατηγορίας αυτής (Δ) γίνεται πάντοτε από τον διαφημιζόμενο, μέχρι την λήξη της προθεσμίας υποβολής δήλωσης φορολογίας εισοδήματος

Το τέλος για όλες τις διαφημίσεις της κατηγορίας Δ΄ καταβάλλεται σε οποιοδήποτε γραφείο του Ταμείου Παρακαταθηκών και Δανείων λειτουργεί σε ΔΟΥ και αποτελεί πόρο ειδικού λογαριασμού που τηρείται σε αυτό, το προϊόν του οποίου αποδίδεται στους δήμους με βάση τα κριτήρια, τη διαδικασία κ.λ.π. που καθορίζονται με απόφαση του Υπουργού Εσωτερικών, η οποία εκδίδεται ύστερα από γνώμη της ΚΕΔΕ (άρθρο 9 παρ. 6α Ν 2880/01). Το τέλος της κατηγορίας Δ΄ καταβάλλεται υποχρεωτικά στα κατά τόπους γραφεία του Ταμείου Παρακαταθηκών και Δανείων, ανεξαρτήτως αν οι οικείοι ΟΤΑ διαθέτουν δική τους ταμειακή υπηρεσία (Εγκ. Υπ. Εσωτ. 70330/13-12-2007, Εγκ. ΥΠΕΣΔΔΑ 19221/17-06-2001).

Με την υπ΄αριθμ. 259/18-11-2019, απόφαση του Δημοτικού Συμβουλίου, η οποία εγκρίθηκε από την Αποκεντρωμένη Διοίκηση Αττικής, καθορίστηκαν οι συντελεστές επιβολής τελών διαφήμισης έτους 2020, ανά κατηγορία διαφήμισης και ανά δημοτική κοινότητα, ως εξής :

**Κατηγορία Α :**

Μοσχάτο : Σε 1,12 € , ανά μ2 εβδομαδιαίως

Ταύρος : Σε 0,57 € , ανά μ2 εβδομαδιαίως

**Κατηγορία Β :**

**(α)** Μοσχάτο : Σε 224.00 € , ανά μ2 ετησίως

Ταύρος : Σε 84,37 € , ανά μ2 ετησίως

**(β)** Μοσχάτο : Σε 89,58 € , ανά μ2 ετησίως

Ταύρος : Σε 38,15 € , ανά μ2 ετησίως

**(γ)** Μοσχάτο : Σε 62,40 € , ανά μ2 ετησίως

Ταύρος : Σε 27,88 € , ανά μ2 ετησίως

# Κατηγορία Γ : Σε 2,05 € , ανά 1,50 μ2 μηνιαίως

# Κατηγορία Δ : Σε ποσοστό 2%, επί της δαπάνης της διαφήμισης (εκ του νόμου)

Για το έτος **2021,** η υπηρεσία μας εισηγείται οι συντελεστές των ως άνω τελών, για **όλες τις κατηγορίες** ναπαραμείνουν ως έχουν και για τις δύο (2) κοινότητες Μοσχάτου -Ταύρου, δηλαδή ως εξής :

Κατηγορία Α :

Μοσχάτο : Σε 1,12 € , ανά μ2 εβδομαδιαίως

Ταύρος : Σε 0,57 € , ανά μ2 εβδομαδιαίως

**Κατηγορία Β :**

**(α)** Μοσχάτο : Σε 224.00 € , ανά μ2 ετησίως

Ταύρος : Σε 84,37 € , ανά μ2 ετησίως

**(β)** Μοσχάτο : Σε 89,58 € , ανά μ2 ετησίως

Ταύρος : Σε 38,15 € , ανά μ2 ετησίως

**(γ)** Μοσχάτο : Σε 62,40 € , ανά μ2 ετησίως

Ταύρος : Σε 27,88 € , ανά μ2 ετησίως

# Κατηγορία Γ : Σε 2,05 € , ανά 1,50 μ2 μηνιαίως

**Κατηγορία Δ** : Σε ποσοστό 2%, επί της δαπάνης της διαφήμισης

# Δ) Διοικητικές κυρώσεις

Στους διαφημιστές, καθώς και σε όσους μισθώνουν και εκμεταλλεύονται χώρους υπαίθριας διαφήμισης, **επιβάλλεται πρόστιμο,** σύμφωνα με τα οριζόμενα στις παρ.1-5, άρθρου 8 του Ν.2946/01, σε περίπτωση παράβασης του Νόμου αυτού, καθώς και των κατ’ εξουσιοδότησή του εκδιδομένων κανονιστικών πράξεων. Το πρόστιμο επιβάλλεται με απόφαση του Δημοτικού Συμβουλίου και εισπράττεται σύμφωνα με τις διατάξεις του Κ.Ε.Δ.Ε. Επίσης, πρόστιμο επιβάλλεται και σε βάρος των διαφημιζομένων, στις περιπτώσεις που προβάλλεται υπαίθρια διαφήμιση, εκτός των χώρων που έχουν καθοριστεί, σύμφωνα με τις διατάξεις του παρόντος Νόμου, για την προβολή της.

**Το ύψος του προστίμου ανέρχεται, από 1.467,35 ΕΥΡΩ έως 29.347,03 ΕΥΡΩ.**

Η ΠΡΟΪΣΤΑΜΕΝΗ ΤΜΗΜΑΤΟΣ Η Δ/ΝΤΡΙΑ ΟΙΚΟΝΟΜΙΚΩΝ Ο ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ

ΕΣΟΔΩΝ ΥΠΗΡΕΣΙΩΝ

ΜΑΡΙΑ ΣΤΑΡΙΔΑ ΔΕΣΠΟΙΝΑ ΧΑΛΚΙΟΠΟΥΛΟΥ ΒΑΣΙΛΗΣ ΓΡΟΥΜΠΑΣ