|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΔΗΜΟΣ ΜΟΣΧΑΤΟΥ – ΤΑΥΡΟΥ**  **Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**  **ΤΜΗΜΑ ΕΣΟΔΩΝ** | | |  | Μοσχάτο: 2/11/2020 |
| Ταχ. Δ/νση | : | Κοραή 36 & Αγ. Γερασίμου |  | Προς:Τον Πρόεδρο και τα μέλη τηςΟικονομικής Επιτροπής |
| Ταχ. Κώδ. | : | 183 45 |  |
| Τηλέφωνο | : | 213 2019625 |  |
| FAX | : | 210 9416154 |  |

ΘΕΜΑ ……… : «Λήψη απόφασης για τον καθορισμό του συντελεστή του τέλους ακίνητης περιουσίας (Τ.Α.Π.) οικονομικού έτους **2021**»

Κύριε Πρόεδρε,

Σύμφωνα, με τις διατάξεις των παραγράφων 1 και 2 του άρθρου 24 του Ν. 2130/93 ορίζεται ότι:

Από 1ης Ιανουαρίου 1993 επιβάλλεται υπέρ των δήμων τέλος, το οποίο υπολογίζεται επί της αξίας της ακίνητης περιουσίας που βρίσκεται εντός της διοικητικής τους περιφέρειας κατά τις ακόλουθες διακρίσεις:

α) Στα πάσης φύσεως ακίνητα που βρίσκονται εντός εγκεκριμένου σχεδίου πόλεως ή εντός των ορίων οικισμών υφιστάμενων προ του έτους 1923 ή εντός ορίων οικισμών πληθυσμού κάτω των δύο χιλιάδων (2.000) κατοίκων, με την προϋπόθεση να είναι άρτια και οικοδομήσιμα. Στην περίπτωση αυτή, αν υπάρχει κτίσμα, το οποίο με βάση τον ισχύοντα συντελεστή δόμησης δεν καλύπτει ολόκληρο το οικόπεδο, για τον υπολογισμό του ΤΑΠ λαμβάνεται υπόψη χωριστά η αξία του κτίσματος και ξεχωριστά η αξία του υπολοίπου οικοπέδου. Ομοίως σε περίπτωση κατά την οποία το κτίσμα, δεν εξαντλεί την αρτιότητα του οικοπέδου, ως υπόλοιπο οικόπεδο για τον υπολογισμό του ΤΑΠ λαμβάνεται υπόψη το πέραν της αρτιότητας τμήμα αυτού, το οποίο μπορεί να αποτελέσει αυτοτελές οικόπεδο, άρτιο και οικοδομήσιμο, με πιθανό διαχωρισμό.

β) Στα κάθε είδους κτίσματα που βρίσκονται εκτός του εγκεκριμένου σχεδίου πόλεως ή εκτός ορίων οικισμών υφιστάμενων προ του έτους 1923 ή εκτός ορίων οικισμών πληθυσμού κάτω των δύο χιλιάδων (2.000) κατοίκων.

Ο συντελεστής του τέλους καθορίζεται με απόφαση του δημοτικού συμβουλίου από μηδέν εικοσιπέντε τοις χιλίοις (0,25‰) μέχρι μηδέν τριάντα πέντε τοις χιλίοις (0,35‰) και είναι ενιαίος για όλη τη διοικητική τους περιφέρεια.

Η απόφαση του δημοτικού συμβουλίου για τον καθορισμό του συντελεστή ισχύει από την 1η Ιανουαρίου του επόμενου έτους και μέχρι να τροποποιηθεί ή καταργηθεί η απόφαση αυτή. Η απόφαση του δημοτικού συμβουλίου κοινοποιείται στη ΔΕΗ μέχρι 30 Νοεμβρίου.

Τα έσοδα του τέλους αυτού διατίθενται υποχρεωτικά κατά ποσοστό 50% τουλάχιστον για την εκτέλεση έργων, καταβολή αποζημιώσεων ρυμοτομούμενων ή απαλλοτριωμένων ακινήτων και το υπόλοιπο για την κάλυψη άλλων αναγκών (άρθρο 24 παρ.20 Ν.2130/93).

Από την επιβολή τέλους εξαιρούνται τα ακίνητα που ανήκουν στο Ελληνικό Δημόσιο, ΟΤΑ, ΝΠΔΔ,. Ιεροί Ναοί, Ιερές Μονές, στα αναγνωρισμένα ξένα θρησκεύματα και δόγματα, που χρησιμοποιούνται αποκλειστικά για την άσκηση δημόσιας λειτουργίας και τη διεξαγωγή υπηρεσιών Θρησκευτικής φύσης, φιλανθρωπικά ιδρύματα δημοσίου χαρακτήρα, Νομικά Πρόσωπα που υπάρχουν ή θα συσταθούν και δεν έχουν κερδοσκοπικό χαρακτήρα, καθώς και οι περιουσίες του άρθρου 50 του Ν. 4182/13 (ΦΕΚ 185 Α/10-9-2013) «Κώδικας Κοινωφελών περουσιών», εφόσον επιδιώκονται από αυτά αποδεδειγμένα σκοποί εθνοφελείς ή θρησκευτικοί ή σε ευρύτερο κύκλο φιλανθρωπικοί ή εκπαιδευτικοί ή καλλιτεχνικοί ή κοινωφελείς ή εκκλησιαστικοί, καθώς και ξένα που επιδιώκουν τους ίδιους σκοπούς, με τον όρο της αμοιβαιότητας, στα αθλητικά σωματεία, ενώσεις ομοσπονδίες που έχουν νόμιμα αναγνωριστεί στα αθλητικά σωματεία, ενώσεις ομοσπονδίες που έχουν νόμιμα αναγνωριστεί από τη Γενική Γραμματεία Αθλητισμού και τα οποία χρησιμοποιούνται αποκλειστικά ως γήπεδα ή χώροι για τους αθλητικούς τους σκοπούς, κοινόχρηστοι χώροι, νεκροταφεία, αρχαιολογικά μνημεία, διατηρητέα κτίσματα, τα κτίσματα οικοδομής που ανεγείρεται, για μια επταετία από τη χορήγηση της οικοδομικής άδειας ή μέχρι να εκμισθωθούν ή κατά οποιονδήποτε τρόπο χρησιμοποιηθούν αυτά πριν από την πάροδο της επταετίας. Μετά την πάροδο της επταετίας από τη χορήγηση της οικοδομικής άδειας ή από την εκμίσθωση ή τη χρησιμοποίηση τους με οποιονδήποτε τρόπο πριν από την πάροδο της επταετίας τα διαμερίσματα πολυκατοικίας που ανεγείρονται και δεν έχουν πωληθεί, τα οποία συμφωνήθηκε να μεταβιβαστούν στον εργολάβο ή σε τρίτα πρόσωπα που αυτός θα υποδείξει, θεωρούνται κατ΄ αμάχητο τεκμήριο, ότι έχουν μεταβιβαστεί στον εργολάβο μαζί με το ποσοστό του οικοπέδου που τους αναλογεί.

Εκτός των ανωτέρω: Τα ακίνητα για τα οποία υφίσταται απαγόρευση οποιασδήποτε χρήσης, σύμφωνα με τον ισχύοντα Πολεοδομικό Σχεδιασμό, ιδίως ρυμοτομικό βάρος, ρυμοτομική απαλλοτρίωση, δέσμευση ακινήτου για κοινωφελή ή κοινόχρηστο σκοπό ή για λόγους προστασίας μνημείων και αρχαιοτήτων, ιδίως αρχαιολογική δέσμευση για ανασκαφές, κήρυξη αρχαιολογικού χώρου, καθώς και για λόγους προστασίας του περιβάλλοντος, που έχει επιβληθεί από φορείς της Γενικής Κυβέρνησης, αποκλειστικά κατά το μέρος για το οποίο υφίσταται η ως άνω απαγόρευση».

Όπως διευκρινίζεται με την εγκύκλιο του Υπουργείου Εσωτερικών 22307/12-5-1993, η επιβολή του τέλους και ο καθορισμός του συντελεστή είναι υποχρεωτική για το δημοτικό συμβούλιο. Επιπλέον, σύμφωνα με τα οριζόμενα στο άρθρο 72 του ν. 3852/10, όπως αντικαταστάθηκε με το άρθρο 40 του Ν. 4735/2020 (ΦΕΚ 197Α΄/12-10-2020) ορίζεται ότι η οικονομική επιτροπή εισηγείται προς το δημοτικό συμβούλιο το σχέδιο κανονιστικών αποφάσεων την επιβολή τελών, δικαιωμάτων και εισφορών.

Επίσης, σύμφωνα με το άρθρο 11 του Ν.4623/19, ο κατά την παράγραφο 3 του άρθρου 65 του ν. 3852/2010 ορισμός φόρων, τελών, δικαιωμάτων και εισφορών πραγματοποιείται σύμφωνα με το σχέδιο της οικονομικής επιτροπής και τις τυχόν εναλλακτικές προτάσεις που συντάσσονται και κατατίθενται από τους επικεφαλής των παρατάξεων. Οι τυχόν εναλλακτικές προτάσεις συνοδεύονται από εισήγηση της οικονομικής υπηρεσίας. Κατά τη σύνταξη των προτάσεων από τις ενδιαφερόμενες παρατάξεις, οι αρμόδιες υπηρεσίες του δήμου παρέχουν κάθε σχετικό στοιχείο. Ως εγκεκριμένη θεωρείται η πρόταση που συγκεντρώνει την απόλυτη πλειοψηφία των παρόντων μελών του δημοτικού συμβουλίου. Αν καμία πρόταση δεν συγκεντρώσει την απόλυτη πλειοψηφία των παρόντων μελών του συμβουλίου, η ψηφοφορία επαναλαμβάνεται μεταξύ των δύο πρώτων σε ψήφους προτάσεων και θεωρείται εγκεκριμένη η πρόταση που λαμβάνει τις περισσότερες ψήφους επί των παρόντων.

Συνεπώς για τη λήψη απόφασης του Δημοτικού Συμβουλίου περί επιβολής τελών, δικαιωμάτων και εισφορών απαιτείται η εισήγηση της οικονομικής επιτροπής.

Στο σημείο αυτό θα πρέπει να αναφερθεί ότι με την υπ’ αριθμόν 230/2014 απόφαση του δημοτικού συμβουλίου ενοποιήθηκε ο συντελεστής του ΤΑΠ για όλη τη διοικητική περιφέρεια του Δήμο Μοσχάτου – Ταύρου, και διατηρήθηκε ίδιος μέχρι και σήμερα ως ακολούθως:

|  |  |
| --- | --- |
| **Δήμος Μοσχάτου – Ταύρου** | **0,30**‰ |

Σύμφωνα με τα ανωτέρω, παρακαλούμε να εισηγηθείτε προς το Δημοτικό Συμβούλιο για την λήψη απόφασης σχετικά με τον καθορισμό ενός ενιαίου συντελεστή του τέλους ακίνητης περιουσίας (Τ.Α.Π.) για όλη τη διοικητική περιφέρεια του Δήμου, που θα ισχύει από την **01-01-2021** και έως ότου τροποποιηθεί ή καταργηθεί η απόφαση αυτή, ως ακολούθως:

|  |  |
| --- | --- |
| **Δήμος Μοσχάτου – Ταύρου** | **0,30**‰ |

Η ΠΡΟΪΣΤΑΜΕΝΗ ΤΜΗΜΑΤΟΣ Η Δ/ΝΤΡΙΑ ΟΙΚΟΝΟΜΙΚΩΝ Ο ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ

ΕΣΟΔΩΝ ΥΠΗΡΕΣΙΩΝ

ΜΑΡΙΑ ΣΤΑΡΙΔΑ ΔΕΣΠΟΙΝΑ ΧΑΛΚΙΟΠΟΥΛΟΥ ΒΑΣΙΛΗΣ ΓΡΟΥΜΠΑΣ